<classify> Kwa mujibu wa Katibu Mkuu wa Shirikisho la Ndondi Tanzania BFT, Makore Mashaga, zaidi ya mabondia 100 watatoana jasho katika ndondi hizo za kusaka nafasi ya kuunda timu ya taifa kwa ajili ya Michezo ya Olimpiki.Timu hiyo ya taifa ni mahususi kwa ajili ya kushiriki mashindano ya mchujo ya kufuzu kwa Olimpiki yatakayofanyika Yaounde, Cameroon kuanzia Machi 9 hadi 20 mwaka huu.Mashaga alisema kuwa kampuni ya Zugo chini ya mkurugenzi wake Zuwena Kipingu, jana ilikabidhi vifaa mbalimbali vya mchezo huo kwa ajili ya mashindano hayo.Alivitaja vitu hivyo vilivyokabidhiwa kuwa ni pamoja na glovu, suti za michezo kwa mabondia watakaokuwa kambini na viongozi wa timu hiyo pamoja na wale wa BFT pamoja saa ya kuchezeshea mashindano hayo.Mashaga alimshukuru Kipingu kwa vifaa hivyo na kumtangaza kuwa mdhamini rasmi wa mashindano hayo ya wazi ambayo yalianza jana jioni lakini yatazinduliwa rasmi leo mchana.  <topic>: MICHEZO 